קיקה סטיין

אנריקה "קיקה" סטיין סולאר (בספרדית: Enrique "Quique" Setién Solar; נולד ב-27 בדצמבר 1958) הוא כדורגלן עבר ומאמן כדורגל ספרדי המאמן את ויאריאל.

==קריירת משחק==
סטיין נולד בסנטנדר שבספרד,<ref></ref> ובשנת 1977 ערך את הופעת הבכורה שלו בלה ליגה במדי הקבוצה המקומית ראסינג סנטנדר, בה שימש בדרך כלל כשחקן מחליף. הקבוצה ירדה לליגה השנייה בתום עונת 1978/1979, עלתה חזרה ללה ליגה בתום עונת 1980/1981, ירדה שוב בתום עונת 1982/1983 ועלתה בתום עונת 1983/1984. הוא החמיץ את עונת 1982/1983 בשל פציעה.

בתחילת עונת 1985/1986 עבר לאתלטיקו מדריד, וסיים עם הקבוצה במקום החמישי. בעונה העוקבת סיימה הקבוצה במקום השביעי,<ref></ref> אך בעונת 1987/1988 לא זכה לדקות משחק משמעותיות תחת המאמן ססאר לואיס מנוטי ובתום העונה עזב את הקבוצה ועבר לCD לוגרונייס, ששיחקה בלה ליגה.<ref></ref><ref></ref><ref></ref>

סטיין שיחק בליגורניו במשך ארבע עונות, ובתום עונת 1991/1992 חזר לקבוצת נעוריו, ראסינג סנטנדר, סייע לה לחזור ללה ליגה בתום עונת 1992/1993 ושיחק במדיה עד ינואר 1996, אז שוחרר מהמועדון יחד עם המאמן ויסנטה מיירה.<ref></ref> ביוני 1996, לאחר מספר חודשים בהם לא שיחק ובתום העונה בלה ליגה, שיחק שלושה משחקי פלייאוף יחד עם לבאנטה, סייע לה לעלות לליגה השנייה והודיע על פרישה.<ref></ref>

===קריירת נבחרת===
סטיין שיחק שלוש פעמים במדי נבחרת . הופעת הבכורה שלו הייתה ב-20 בנובמבר 1985 במשחק ידידות נגד שנגמר בתוצאה 0–0.<ref></ref>

סטיין זומן לסגל נבחרת למונדיאל 1986, אך לא שיחק כלל במהלך הטורניר.<ref></ref>

==קריירת אימון==
סטיין החל לאמן בשנת 2001 את ראסינג סנטנדר, הקבוצה בה שיחק במרבית הקריירה שלו. הוא החל לאמן את הקבוצה במחזור הליגה השביעי ובסוף העונה העלה אותה ללה ליגה.

בשנת 2003 עבר לאמן בפולידפורטיבו אחידו מהליגה הספרדית השנייה, אך פוטר לאחר שהשיג שני ניצחונות בלבד ב-15 משחקים.

בשנת 2006 אימן את נבחרת במשך שלושה חודשים.<ref></ref>

בעונת 2007/2008 החל לאמן קבוצה נוספת בה שיחק, CD לוגרונייס, ששיחקה בליגה הספרדית השלישית בכדורגל, אך פוטר באמצע העונה.<ref></ref>

ביוני 2009 החל לאמן את דפורטיבו לוגו.<ref></ref> בסוף עונת 2011/2012 עלתה בפעם השנייה בתולדותיה לליגה הספרדית השנייה.<ref></ref> הוא הצליח לשמור את הקבוצה בליגה השנייה בשלוש העונות הבאות, כשהיא מסיימת במקומות ה-11, 12 ו-15 בהתאמה.<ref></ref><ref></ref><ref></ref>

ב-19 באוקטובר 2015 מונה למאמנה של לאס פאלמס במקומו של פאקו הררה.<ref></ref> את עונת 2015/2016 סיימה הקבוצה במקום ה-11. ב-18 במרץ 2017 הודיע כי יעזוב את המועדון בתום עונת 2016/2017 בשל סכסוך עם ההנהלה. הקבוצה סיימה את הליגה במקום ה-14.<ref></ref>

ב-26 במאי 2017 חתם לשלוש עונות כמאמן ריאל בטיס. את עונת 2017/2018 סיימה הקבוצה במקום השישי, שהקנה לה כרטיס לשלב הבתים של הליגה האירופית. הקבוצה סיימה במקום הראשון בבית עם שלושה ניצחונות ושלוש תוצאות תיקו, אך הודחה בשלב 32 האחרונות לאחר שהפסידה במצטבר 4–6 לסטאד רן הצרפתית.<ref></ref> את עונת 2018/2019 סיימה הקבוצה במקום העשירי, וב-19 במאי 2019 הודיע סטיין כי יעזוב את הקבוצה בתום העונה.<ref></ref>

ב-13 בינואר 2020 חתם כמאמן ברצלונה עד לתום עונת 2021/2022, במקומו של המאמן ארנסטו ואלוורדה שפוטר.<ref></ref><ref></ref>

ב-17 באוגוסט 2020, לאחר שבעה חודשים בתפקיד, פוטר בעקבות התבוסה 2:8 לבאיירן מינכן ברבע גמר ליגת האלופות.

ב-25 באוקטובר 2022 מונה למאמן ויאריאל מהלה ליגה, לאחר עזיבתו של המאמן אונאי אמרי לאסטון וילה.

==חיים אישיים==
בנו של סטיין, לארו , הוא גם כדורגלן, והוא משחק בעמדת הקשר בסנט אנדראו מהליגה הספרדית הרביעית.<ref></ref>

סטיין הוא חובב שחמט ואף שיחק נגד השחקנים הטובים בעולם, כמו גארי קספרוב, אנטולי קרפוב, סרגיי קריאקין ומחשב השחמט המפורסם "כחול עמוק". הוא גם כתב מספר מאמרי שחמט לעיתון "אל מונדו", ביניהם גם הספד לשחמטאי בובי פישר.<ref></ref><ref></ref>

==תארים==
===כשחקן===
;אתלטיקו מדריד
* הסופר קאפ הספרדי (1): 1985<ref></ref>

==קישורים חיצוניים==

* 
* 
* 
* 
* 

==הערות שוליים==

קטגוריה:קשרי כדורגל ספרדים
קטגוריה:כדורגלני ראסינג סנטנדר
קטגוריה:כדורגלני אתלטיקו מדריד
קטגוריה:כדורגלני CD לוגרונייס
קטגוריה:כדורגלני לבאנטה
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני מונדיאל 1986
קטגוריה:מאמני כדורגל ספרדים
קטגוריה:מאמני ראסינג סנטנדר
קטגוריה:מאמני לאס פאלמאס
קטגוריה:מאמני CD לוגרונייס
קטגוריה:מאמני ריאל בטיס
קטגוריה:מאמני ברצלונה (כדורגל)
קטגוריה:מאמני ויאריאל
קטגוריה:סנטנדר: כדורגלנים
קטגוריה:ספרדים שנולדו ב-1958